钦定古今图书集成/明伦汇编/皇极典/第208卷 > 梁
## 钦定古今图书集成/明伦汇编/皇极典/第208卷 > 梁

### 武帝受齐禅即皇帝位改齐中兴二年为天监元年〈共十八年〉

按《梁书武帝本纪》，天监元年夏四月丙寅，高祖即皇
帝位于南郊，设坛柴燎，告类于天。礼毕，临太极前殿，
诏曰：“五精递袭，皇王所以受命；四海乐推，殷周所以改物。虽禅代相舛，遭会异时，而微明迭用，其流远矣。
莫不振民育德，光被黎元。朕以寡暗，命不先后，宁济
之功，属当期运。乘此时来，因心万物，遂振厥弛维，大
造区夏，永言前踪，义均惭德。齐氏以代终有征，历数
云改，钦若前载，集大命于朕躬。顾惟菲德，辞不获命，
寅畏上灵，用膺景业，执禋柴之礼，当与能之祚，继迹
百王，君临四海，若涉大川，罔知攸济。洪基初兆，万品
权舆，思俾庆泽，覃被率土。可大赦天下，改齐中兴二
年为天监元年。赐民爵二级，文武加”位二等。鳏寡孤
独不能自存者，人谷五斛，逋布口钱，宿债勿复收。其
犯《乡论清议》，赃污淫盗，一皆荡涤，洗除前注，与之更
始。

天监十九年。改为“普通元年。”〈共七年〉

按《梁书武帝本纪》：普通元年：“春正月乙亥朔，改元，大
赦天下，赐文武劳位，孝悌力田爵一级，尤贫之家，勿
收常调，鳏寡孤独，并加赡恤。”

### 普通八年改为大通元年〈共二年〉

按《梁书武帝本纪》：大通元年三月“辛未，舆驾幸同泰
寺，舍身。甲戌，还宫，赦天下，改元。”

### 大通三年改为中大通元年〈共六年〉

按《梁书武帝本纪》：“中大通元年九月癸巳，舆驾幸同
泰寺，设四部无遮大会，因舍身，公卿以下以钱一亿
万奉赎。冬十月己酉，舆驾还宫，大赦，改元。”

### 中大通七年改为大同元年〈共十一年〉

按《梁书武帝本纪》，大同元年：“春正月戊申朔，改元，大
赦天下。”

### 大同十二年改为中大同元年〈一年〉

按：《梁书武帝本纪》：“夏四月丙戌，于同泰。”

寺解讲设法会大赦改元。“孝悌力田为父后者。赐爵
一级。赉宿卫文武各有差。”

### 中大同二年改为太清元年〈共三年〉

按《梁书武帝本纪》：“太清元年三月庚子，幸同泰寺，设
无遮大会，舍身，公卿等以钱一亿万奉赎。夏四月丁
亥，舆驾还宫，大赦天下，改元，孝悌力田为父后者，赐
爵一级，在朝群臣宿卫文武，并加颁赉。”

### 太清三年五月简文帝即位改明年为大宝元年〈共三年〉

按《梁书简文帝本纪》，太清三年五月辛巳，即皇帝位。
大宝元年春正月辛亥朔，诏曰：“盖天下者，至公之神
器。在昔三五，不获已而临莅之。故帝王之功，圣人之
馀事；轩冕之华，傥来之一物。太祖文皇帝含光大之
量，启西伯之基；高祖武皇帝道洽二仪，智周万物。属
齐季荐瘥，彝伦剥丧，同气离入苑之祸，元首怀无厌”
之欲，乃当乐推之运，因亿兆之心，承彼掎角，雪兹仇
耻，事非为己，义实从民。故功成勿居，卑宫菲食，大慈
之业普熏，汾阳之诏屡下，于玆四纪，无得而称。朕以
寡昧，哀茕孔棘，生灵已尽，志不图全，僶俛视阴，企承
鸿绪，悬旌履薄，未足云喻，痛甚愈迟，谅暗弥切。方当
元默在躬，栖心事外，即王道未直，天“步犹艰，式凭宰
辅，以弘庶政。履端建号，仰惟旧章。可大赦天下。改太
清四年为大宝元年。”

### 元帝承圣元年十一月即皇帝位于江陵诏改太清六年为承圣元年〈共三年〉

按《梁书元帝本纪》，太清三年，侯景陷没京师，世祖征
兵于湘州。大宝三年，世祖犹称太清。六年三月，王僧
辩等平侯景。承圣元年冬十一月丙子，世祖即皇帝
位于江陵，诏曰：“夫树之以君，司牧黔首，帝尧之心，岂
贵黄屋，诚弗获已，而临莅之。朕皇祖太祖文皇帝积
德岐梁，化行江汉，道映在田，具瞻斯属。皇考高祖武
皇帝明并日月，功格区宇，应天从民，惟睿作圣。太宗
简文皇帝地侔启诵，方符文景，彊寇凭陵，时难孔棘。
朕大拯横流，克复宗社，群公卿士，百辟庶僚，咸以皇
灵眷命，归运斯及。天命不可以久淹，宸极不可以久
旷。粤若前载，宪章令范，畏天之威，算隆宝历，用集神
器，于予一人。”昔虞、夏、商、周，年无嘉号，汉魏晋宋，因循
以久。朕虽云“拨乱，且非创业，思得上系宗祧，下惠亿
兆。”可改《太清六年》为“承圣元年。”逋租宿责，并许弘贷。
孝子义孙，可悉赐爵。长徒锁士，特加原宥，禁锢夺劳，
一皆旷荡。

承圣四年九月，敬帝即位，改为绍泰元年。〈一年〉
按《梁书敬帝本纪》：“承圣三年十一月，江陵陷。四年七
月辛丑，王僧辩纳贞阳侯萧渊明，自采石济江。甲辰，
入于京师，以帝为皇太子。九月甲辰，司空陈霸先举
义，袭杀王僧辩，黜萧渊明。丙午，帝即皇帝位。”绍泰元
年冬十月己巳，诏曰：“王室不造，婴罹祸衅，西都失守，
朝廷沦覆。先帝梓宫，播越非所。王基倾弛，率土罔戴。
朕以荒幼，仍属艰难，泣血枕戈，志复仇逆，大耻未雪，
夙宵鲠愤。群公卿尹，勉以大义。越登寡暗，嗣奉洪业。
顾惟夙心，念不至此，庶仰凭元灵，傍资将相，克清元
恶，谢冤陵寝。今坠命载新，宗祊更祀，庆流亿兆，岂予
一人。可改承圣四年为绍泰元年”，大赦天下，内外文武赐位一等。以贞阳侯渊明为司徒，封建安郡公，食
邑三千户。壬子，以司空陈霸先为尚书令、都督中外
诸军事、车骑将军、扬徐二州刺史，司空如故。

### 敬帝绍泰二年改为太平元年〈共二年〉

按《梁书敬帝本纪》：“太平元年九月壬寅，改元，大赦，孝
悌力田赐爵一级，殊才异行，所在奏闻，饥难流移，勒
归本土。”